Source: https://podpora.financnasprava.sk/338781-Oneskoren%C3%A9-vyhotovenie-opravnej-fakt%C3%BAry-a-jej-uvedenie-v-KV-a-DP
Timestamp: 2019-10-14 15:22:56+00:00
Document Index: 16261599

Matched Legal Cases: ['§ 25', '§ 73', '§ 25', '§ 73', '§ 25', '§ 73']

Oneskorené vyhotovenie opravnej faktúry a jej uvedenie v KV a DP
Úvod > DPH > Kontrolný výkaz > Stanoviská Finančného riaditeľstva SR > Oneskorené vyhotovenie opravnej faktúry a jej uvedenie v KV a DP
Platiteľovi dane dňa 15.3.2014 nastala skutočnosť rozhodná pre vykonanie opravy základu dane podľa § 25 ods. 1 zákona o DPH, avšak platiteľ vyhotovil faktúru zdaniteľnej osobe až dňa 30.6.2014. Do ktorého zdaňovacieho obdobia bol platiteľ povinný túto faktúru uviesť – do júna 2014, v ktorom opravný doklad vystavil alebo do apríla 2014, keďže podľa § 73 písm. e) zákona o DPH mal platiteľ povinnosť vyhotoviť faktúru do 15.4.2014?
Zákon o DPH v § 25 uvádza, že platiteľ dane uvádza rozdiel medzi pôvodným základom dane a opraveným základom dane a rozdiel medzi pôvodnou daňou a opravenou daňou v daňovom priznaní za zdaňovacie obdobie, v ktorom vyhotovil doklad o oprave základu dane.
Na druhej strane zákon o DPH v § 73 ods. 1 písm. e) ustanovuje povinnosť vyhotoviť opravnú faktúru do 15 dní od konca kalendárneho mesiaca, v ktorom nastala skutočnosť rozhodná pre vykonanie opravy základu dane podľa § 25 ods. 1 zákona o DPH. Ak platiteľ dane nevyhotoví opravnú faktúru v lehote ustanovenej zákonom o DPH, pričom je povinný ju vyhotoviť, ide o porušenie povinnosti nepeňažnej povahy, ktorou je nevyhotovenie faktúry v lehote ustanovenej zákonom o DPH.
Platiteľ dane uvádza údaje z opravnej faktúry v daňovom priznaní a v kontrolnom výkaze za zdaňovacie obdobie, v ktorom vyhotovil opravnú faktúru, a to bez ohľadu na to, či ju vyhotovuje v zákonom stanovenej lehote podľa § 73 ods. 1 písm. e) zákona o DPH alebo po tejto lehote.
»Vykazovanie opravných faktúr k nadobudnutiu tovaru z iného členského štátu v kontrolnom výkaze
»Vykazovanie údajov v časti B.3.1. a v časti B.3.2.
»Uvádzanie poradového čísla VRP v časti C.2
»Vykázanie opravy IČ DPH dodávateľa pri nadobudnutí tovaru v kontrolnom výkaze
»Premiestnenie tovaru z členského štátu dovozu do tuzemska a vykazovanie IČ DPH v KV
»Vykazovanie množstva tovaru pri tuzemskom samozdanení v KV, ak sa tovar dodáva vo vreciach
»Vykazovanie služieb notára a advokáta v kontrolnom výkaze
»Nepriame zľavy
»Tuzemské samozdanenie a dobropisy
»Storno faktúry z r. 2012, ktorá bola omylom vyhotovená dvakrát